रोल में सीएलजी बैठक का आयोजन
रोल| रोलपुलिस थाने में मंगलवार शाम को जायल डीवाईएसपी दिनेश सिंह रोहड़िया की अध्यक्षता में सीएलजी शांति समिति की बैठक हुई। बैठक में जायल डीवाईएसपी दिनेश सिंह रोहड़िया ने कहा कि त्योहार पर्व सामाजिक सौहार्द, भाईचारा, सामंजस्य संस्कृति के प्रतीक है। उन्होंने होली पर्व पर शांति व्यवस्था बनाए रखते हुए भाईचारे के साथ त्योहार बनाने की बात कही। उन्होंने ध्वनि प्रदूषण पर रोक लगाने, वाहन चलाते समय हेलमेट का प्रयोग करने, गांव में सीसीटीवी कैमरे लगाने सहित अनेक मुद्दों पर चर्चा की। उन्होंने डीजे बजाने तेज ध्वनि प्रदूषण पर रोक लगाने को लेकर रोल थानेदार को निर्देश दिए। बैठक में थानाधिकारी परशुराम पंवार, एएसआई मेहराम, सरपंच प्रतिनिधि भींवसिंह खटीक, सदर मोहम्मद फारूक, श्रीगोपाल इन्नाणी, मोहनलाल भाटी, मेघाराम डिडेल, पेमाराम भाटी, उस्मान तेली, जयप्रकाश भाटी, सतुराम सहित सीएलजी सदस्य मौजूद थे।
hin_Deva hin_Deva